Document ID: 31991D0168

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Μαρτίου 1991 σχετικά με τα προστατευτικά μέτρα που αφορούν την τριχίνωση ( 91/168/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα ( 1 ), και ιδίως το άρθρο 19,
Εκτιμώντας :
ότι, σύμφωνα με το άρθρο 19 της οδηγίας 90/675/ΕΟΚ, έχει κυρίως σημασία να ληφθούν οι αναγκαίες αποφάσεις όσον αφορά την εισαγωγή ορισμένων προϊόντων τρίτων χωρών που ενδέχεται να αποτελέσουν κίνδυνο για την ανθρώπινη υγεία -
ότι περιπτώσεις ανθρώπινης τριχίνωσης παρουσιάσθηκαν στην επικράτεια της Κοινότητας κατόπιν κατανάλωσης κρεάτων μονόπλων ζώων που προέρχονται από τις Ηνωμένες Πολιτείες της Αμερικής -
ότι, για να προστατευθεί η δημόσια υγεία, πρέπει να απαγορευθούν αμέσως και προσωρινά οι εισαγωγές ορισμένων νωπών κρεάτων καταγωγής Ηνωμένων Πολιτειών Αμερικής -
ότι για τα νωπά κρέατα μονόπλων με γραμμωτούς μυς που έχουν υποστεί επεξεργασία η οποία αποκλείει κάθε κίνδυνο, πρέπει να προβλεφθεί συμπληρωματική μνεία στο πιστοποιητικό που αναφέρεται στο παράρτημα Α της οδηγίας 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους, νωπών κρεάτων ή των προϊόντων με βάση το κρέας προελεύσεως τρίτων χωρών ( 2 ), όπως τροποποιήθηκε τελευταία από την οδηγία 91/69/ΕΟΚ ( 3 )-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Τα κράτη μέλη απαγορεύουν τις εισαγωγές από τις Ηνωμένες Πολιτείες Αμερικής νωπών κρεάτων μονόπλων που έχουν γραμμωτούς μυς, εκτός από τα κρέατα που έχουν υποστεί την ίδια επεξεργασία διά ψύξεως με την επεξεργασία που προβλέπει το παράρτημα IV της οδηγίας 77/96/ΕΟΚ του Συμβουλίου ( 4 ) για το χοίρειο κρέας . Άρθρο 2
Το πιστοποιητικό καταλληλότητας που προβλέπεται στο παράρτημα Α της οδηγίας 72/462/ΕΟΚ, το οποίο συνοδεύει τα νωπά κρέατα μονόπλων τα οποία εξάγονται από τις Ηνωμένες Πολιτείες Αμερικής, πρέπει να συμπληρώνεται με την κάτωθι μνεία :
"Νωπά κρέατα μονόπλων, σύμφωνα με την απόφαση 91/168/ΕΟΚ σχετικά με τα μέτρα προστασίας που αφορούν την τριχίνωση .". Άρθρο 3
Η Επιτροπή διενεργεί το συντομότερο δυνατό ένα δεύτερο έλεγχο . Η παρούσα απόφαση παρατείνεται, τροποποιείται ή καταργείται με βάση το αποτέλεσμα αυτού του ελέγχου . Άρθρο 4
Με την επιφύλαξη των διατάξεων του άρθρου 3, η παρούσα απόφαση ισχύει για δύο μήνες από τη στιγμή της κοινοποίησής της . Άρθρο 5
Η παρούσα απόφαση απευθύνεται στα κράτη μέλη . Βρυξέλλες, 27 Μαρτίου 1991 .

Labels: 17
0
3
6
18